open-index/open-wikipedia-markdown huggingface dataset:
Kompatibilitet (teknologi)

**Kompatibilitet** (fra latinsk *compassio*, sympati) innebærer at flere teknologiske systemer følger samme standard og derfor kan brukes sammen. Slike systemer blir også betegnet som *kompatibel* eller *kompatibel med*, som også betyr *forenlig med*. På engelsk kom uttrykket i bruk midt på 1400-tallet.

Et kompatibelt industriprodukt kan brukes sammen med infrastruktur, programvare eller maskinvare opprinnelig beregnet på andre; det kan følge en bransjestandard eller industristandard. Utvikling av kompatible produkter har ofte hatt stor betydning for utbredelsen av slike standarder.

På norsk ble betegnelsen først brukt om IBM-kompatible datamaskiner, dvs. datamaskiner som kunne bruke programvare og i noen tilfeller maskinvare og tilleggsutstyr (pluggkompatible) beregnet på IBMs datamaskiner (jf. datakompatibilitet). Et nytt operativsystem er bakoverkompatibelt hvis også eldre programmer kan brukes. Dette gjelder f.eks. Windows 8.

Utenom EDB- eller IKT-bransjen brukes uttrykket sjelden i norsk. Men en kombitrikk kan sies å være kompatibel med jernbanenettet fordi den også kan gå på ordinære jernbaner, noe en vanlig trikk ikke er i stand til fordi den har et annet strømsystem.

## Referanser
Mobiltelefondommen

**Rt. 2007 s. 1274**, ofte kalt **mobiltelefondommen** eller **Nokia-dommen**, er en dom avsagt av Norges Høyesterett i 2007 innen obligasjonsrett og kjøpsrett som angikk rett til heving av kjøp etter forbrukerkjøpsloven. I saken var spørsmålet når den absolutte reklamasjonsfristen for en mobiltelefon løp ut. Dommen er et prejudikat for lignende saker. I dommen ble den absolutte reklamasjonsfristen for mobiltelefoner satt til fem år.

## Saken
En kvinne kjøpte en Nokia 6100 til 2525 kr i desember 2003. Etter to års bruk oppsto det et problem med tastaturet, og to år og tre måneder etter kjøpet reklamerte hun på mangelen. Nokia avviste kravet, og mente at reklamasjon måtte fremsettes innen to år etter forbrukerkjøpslovens § 27 annet ledd (avsnitt) første punktum (setning). Kvinnen ble bistått av Forbrukerforsikring AS, som hevdet at en mobiltelefon var ment å vare vesentlig lenger, og at reklamasjonsfristen dermed måtte utvides til fem år etter § 27 annet ledd andre punktum.

## Høyesteretts dom
Høyesterett gjorde en vurdering av forbrukerkjøpslovens § 27 annet ledd første og andre punktum, hvor det står:*Reklamasjon må senest skje to år etter at forbrukeren overtok tingen. Dersom tingen eller deler av den ved vanlig bruk er ment å vare vesentlig lengre, er fristen for å reklamere fem år.*Retten kom frem til at en mobiltelefon er ment å vare *vesentlig lengre* enn to år, normalt opp mot tre til fire år, og tok da hensyn til teknisk holdbarhet og ikke hva som er vanlig utskiftningstakt for mobiltelefoner. Den absolutte reklamasjonsfristen for mobiltelefon ble derfor satt til fem år.

## Eksterne lenker
* Dommen i fulltekst (PDF)
Rheed McCracken

**Rheed McCracken** (født 20. januar 1997) er en australsk handikappet friidrettsutøver, som konkurrerer i sprintløp og mellomdistanseløp. Han konkurrerer i klassen T34, som er en av klassene for utøvere med cerebral parese. 

McCracken er født med cerebral parese, og begynte å bruke rullestol i 2009 fordi det var mindre smertefullt.

## Karriere
I de Paralympiske sommerleker 2012 i London vant han sølv på 100 meter og bronse på 200 meter. I innledningsheatet på 100 meter satte McCracken ny oseaniarekord med tiden 16,84. Denne rekorden forbedret han i finalen, til 16,30, og fikk sølv bak tunisiske Walid Ktila. Mohamed Hammadi fikk bronse i denne øvelsen.

På 200 meter satte han også ny oseaniarekord i innledningsheatet, med 28,89 sekunder. I finalen løp han på 29,08, som holdt til bronse bak Ktila og Hammadi.

## Referanser


## Eksterne lenker
* 
* Australias paralympiske komité - Rheed McCracken
* London 2012 - Rheed McCracken
* London 2012 - Athletics - Men's events (resultater PL 2012)
Netsuke

**Netsuke** var opprinnelig øverste del av punger eller beholdere som ble festet til obien, som var et knyttet belte for å holde sammen kimonoen for menn. Etter Meiji-restaurasjonen i 1868 ble kimonoen gradvis byttet ut med vestlig inspirerte klesplagg med lommer, og etterspørselen etter netsuke falt kraftig. 

Opprinnelig var den bare en knott/knapp med hull til en snor, men ble etterhvert utviklet til miniatyrkunsthåndverk sammen med inro som fungerte som erstatning for bukselomme. Som håndverk ble det mest utbredt i Edo-perioden. 

Mens de største var på størrelse med en valnøtt, kunne de minste være på størrelse med en hasselnøtt - alle med figurativ, men gjerne fantasifull utforming. Materialene som ble brukt var tre, horn, bein, korall, perlemor, lakk og porselen. I tillegg finnes en del uvanligheter.  Elfenbensarbeider ble samlerobjekter for europeiske samlere allerede i det attende århundret, mens treknappene ikke ble så høyt verdsatt.

Utformingen kunne være relieffaktig på knappebunn, en tredimensjonal figur eller et lite sceneri inne i et hulrom - alle med snorhull på baksiden. Netsukeprodusentene er ofte ukjente. 

Samlinger kan finnes i mange museer under avdeling østlig kunst og brukskunst.

## Galleri

Fil:Giappone, periodo edo, netsuke a forma di due rane, XVIII-XIX sec.JPG
Fil:Giappone, periodo edo, netsuke a forma di maschere kyogen e no, XIX sec.JPG
Fil:Giappone, periodo edo, netsuke a forma di vecchia con topo portafortuna, XIX sec.JPG
Fil:Netsuke.jpg


## Referanser
Ross Lynch

**Ross Shor Lynch** (født 29. desember 1995 i Littleton, Colorado) er en amerikansk skuespiller, sanger, musiker og danser. Han er best kjent for rollen som Austin Moon i serien Austin & Ally på Disney Channel.  

Lynch spiller flere instrumenter, som for eksempel gitar og piano.  

Familien flyttet fra Colorado til Los Angeles i 2007. I 2011 fikk han jobb i Disney Channels serie Austin and Ally. Lynch spiller Austin Moon som får sine sanger fra den sjenerte låtskriveren Ally Dawson.
Han er med i Teen beach movie som surferen Brady. I Teen Beach Movie spiller Lynch mot Maia Mitchell som spiller Mackenzie.

Ross Lynch hadde også et band sammen med søskene og en venn av familien som heter R5. Med i bandet har han storebroren (Riker Anthony Lynch), storesøster (Rydel Mary Lynch), storebroren (Rocky Mark Lynch), 
Lillebroren (Ryland lynch),
bestevenn (Ellington Ratliff) og selvsagt Ross Shor Lynch. De startet som band i 2009, og fikk skrev under på platekontrakt med Hollywood Records i 2012.              

Bandet gikk i oppløsning i 2018, men brødrene Ross Lynch og Rocky Lynch startet et musikalsk duo som de kaller «The Driver Era». De har blant annet lagt ut tre sanger, «Preacher Man», «Low» og «Afterglow».

I 2018 så fikk han rollen som «Harvey Kinkle» i Netflix-originalserien «Chilling Adventures of Sabrina». Sesong 1 av serien hadde premiere 26. oktober 2018.

## Diskografi
;Album (Austin & Ally)
* *[[Austin & Ally (album)|Austin & Ally soundtrack]]* (2013)
;Singler
* *A Billion Hits* (2012)
* *Heard It on the Radio* (2012)
* *Illusion* (2012)
* *The way that you do* (2012)
* *Christmas soul* (2012)
* *Can you feel it* (2012)
* *Break down the wall* (2012)
* "Not a love song" (2012)
;Album
* *[[Austin & Ally (album)|Austin & Ally soundtrack Turn It Up]]* (2013)
;Singler
* *Upside Down* (2013)
* *Me And You* (2013)
* *Who U R* (2013)
* *Superhero* (2013)
* *Parachute* (2013)
* *What We're About* (2013)
* *Chasin' The Beat Of My Heart* (2013)
* *Stuck On You* (2013)
* *Redial* (2013)
* *Steal Your Heart* (2013)
* *Better Than This* (2013)
* *I Think About You* (2013)
* *Unstoppable* (2013)

**Album (R5)**
* Ready Set Rock - EP
* Loud EP (2013)
* Louder (2013)
*Sometime Last Night (2015)
*New Addictions - EP (2017)

**Singler (R5)**
* Say You’ll Stay (2011)
*Loud (2013)
* Pass Me By (2013)
* (I Can't) Forget About You (2014)
*Heart Made Up On You (2014)
*Hurts Good (2017)

**Singler (The Driver Era)**
* Preacher Man (2018)
*Afterglow (2018)
* Low (2018)

## Referanser


## Eksterne lenker
* 
*
Hodelin

**Hodelin** (norrønt *hofu∂lín*) er et hodetørkle for kvinner i form av et stykke lintøy som legges eller bindes omkring hodet. Betegnelsen bukes særlig om hodekleder og skaut i vikingtida og middelalderen. Hodelin ble tradisjonelt båret av gifte eller voksne kvinner.

## Varianter og bruk

## Se også
* Hodetørkle
* Skaut
* Hakelin, middelaldersk hakebånd

## Eksterne lenker
* 
* «På hodet : hud, hår, hatt og pynt : velstelt og vurdert siden middelalderen» (katalog til utstilling på Bryggens Museum 1997)
* Bildetreff i Digitalt Museum på oppslagsordet «hodelin»
* Hodelin i middelalderen (side 12 i «1308»)
* Hodelin eller skaut til trønderbunad
* Skautliknende hodelin
Hong Song-nam

**Hong Song-nam** (chosŏn'gŭl: , hanja: , romanisering: *Hong Sŏng-nam*, revidert romanisering: *Hong Seong-nam*, født 2. oktober 1924 i Cheongju, død 31. mars 2009) var en nordkoreansk kommunistisk politiker.

Etter eksamen ved Kim Il-sung-universitetet i Pyongyang studerte han til elektroingeniør ved Det tekniske institutt i Praha i Tsjekkoslovakia. I 1954 ble han ansatt i Nord-Koreas tungindustridepartement.

I 1964 ble han medlem av Arbeiderpartiets sentralkomité, og i 1971 ble han tungindustriminister. Hong var viseformann i administrasjonsrådet 1973–1975 og formann i kommisjonen for statsplanlegging 1973–1977, og gjenopptok begge vervene i 1987. Han ble førstesekretær for Arbeiderpartiet i Sør-Pyongan i 1982 og medlem av Arbeiderpartiets politbyrå i 1986. Hong var visestatsminister i Nord-Korea 1990–1997 og statsminister 1997–2003.

## Referanser


## Kilder
*
Il Lombardia 2012

**Il Lombardia 2012** var den 106. utgaven av det italienske sykkelrittet Il Lombardia, og ble arrangert 29. september 2012. Rittet var på 251 km og gikk fra Bergamo til Lecco. Joaquim Rodríguez vant, og ble med det historiens første spanske vinner av rittet.

I tillegg til de 18 WorldTour-lagene var Acqua & Sapone, Androni Giocattoli, Colnago-CSF Bardiani, Colombia-Coldeportes, Farnese Vini Selle Italia, Argos-Shimano og Utensilnord-Named invitert.

## Resultater

## Eksterne lenker
* Giro di Lombardia, La Gazzetta
Radio Nettverk

**Radio Nettverk** er en forhenværende nyhetstjeneste for det norske nærradionettet. Radiokanalen ble formelt etablert i desember 1987 og var eid av Viking Film. Hovedkontoret ble lagt til Stavanger, men kanalen opprettet også en redaksjon i Oslo.

Målsettingen var at Radio Nettverk skulle distribuere reklame og nyheter via satellitt til norske nærradiostasjoner. Innledende avtaler, eller samarbeidskontrakter, med viktige regionale nærradiostasjoner ble gjort i 1987. Blant disse var Radio Motor i Oslo, Radio P3 i Bergen, Radio KonRad i Trondheim , Radio Vest i Stavanger, Radio Sør i Kristiansand og Studentradioen i Tromsø. Kanalen hadde en uttalt ambisjon om å utfordre NRK på nyhetsstoff for radio. Første offisielle nyhetssending fra Radio Nettverk fant sted 2. mai 1988. På dette tidspunkt sendte kanalen egenproduserte nyheter hver time, til 32 nærradiostasjoner. Den enkelte radiostasjon kunne ta ned nyheter via satellitt. Hver nyhetsbulletin varte i 3 minutter.

På grunn av datidens begrensninger på bruk av reklame var den tidlige driften finansiert av eierne og banken, men i den opprinnelige avtalen med radiostasjonene lå det en enighet om at stasjonene gratis kunne benytte seg av nyhetssendingen mot at de avga reklametid til Radio Nettverk. I løpet av 1988 vokste nedslagsfeltet til Radio Nettverk betydelig, og ved utgangen av året nærmet de seg ca. 60 tilknyttede radiostasjoner, i 19 fylker. Året etter var tallet økt til 70 samarbeidspartnere.

Ifølge Markeds og Media-instituttet hadde nyhetskanalen i 1989 et daglig lyttertall på 581 000 personer over 15 år. Til tross for dette ble ikke kanalen oppfattet som en betydelig konkurrent til NRK sitt nyhetstilbud. Reklameinntektene var beskjedne, og den dårlige inntjeningen fortsatte utover på 1990-tallet. I juni 1991 ble Radio Nettverk solgt fra Viking Media til Forlagshuset Aller. Samtidig innledet Radio Nettverk et samarbeid med konkurrenten RiksNytt. Den nye nyhetstjenesten ble frontet under navnet RiksNytt, men navnet Radio Nettverk bestod som navn på nyhetsbyrået som senere ble overtatt av Radio 1.

## Se også

RiksNytt

## Referanser
2. divisjon ishockey for menn 2009/10

**[[2. divisjon ishockey for menn]] 2009/10** var det tredje nivået i norsk ishockey sesongen 2009/10. Prinsdalen Wheels ble vinner av divisjonen, men rykket ikke opp.

## Tabellen

## Eksterne lenker
* Norges Ishockeyforbund
* 2. Divisjon Ishockey menn 2009/2010
Scones

En **scones** er et rundstykke bakt med bakepulver i stedet for gjær, med tradisjoner fra Skottland. En scones var opprinnelig rund og flat, normalt på størrelse med en mellomstor tallerken. Den ble bakt på steiketakke og deretter delt i triangelformede stykker for servering.

Normalt bakes scones på mel, smør eller margarin, bakepulver, salt og melk (eventuelt kulturmelk). De kan også bakes på havre og smakssettes med rosiner, bær, dadler, sjokoladebiter, kanel og valmuefrø, og sågar ost. Ferdigbakte scones serveres ofte med marmelade, honning, syltetøy, krem eller smør, samt en kopp te. De regnes å være best servert varme og nybakte.

## Referanser


## Eksterne lenker
*
Moltena fiara

***Moltena fiara*** er en sommerfugl som tilhører familien smygere (Hesperiidae). Den er den eneste kjente arten i sin slekt.
## Utseende
En middelsstor til stor (vingespenn ca. 45-65 millimeter), ensfarget brun smyger med litt spisse forvinger.

## Levevis
Larvene lever på planter i slekten *Strelitzia* (Strelitziaceae).

## Utbredelse
Arten er utbredt i det sørlige Afrika, i KwaZulu-Natal.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Erionotini Distant, 1886 
**************** slekten *[[Moltena]]* Evans, 1937
***************** *Moltena fiara* (Butler, 1870)

## Kilder
* Brower, A.V.Z. & Warren, A. (2007) *Moltena* på *Tree of life* http://tolweb.org/Moltena_fiara/
* Markku Savela's Lepidoptera and some other life forms: Sjekkliste over artene. Hentet 28.9. 2012.

## Eksterne lenker
*
Nashville internasjonale lufthavn

**Nashville internasjonale lufthavn** (engelsk: *Nashville International Airport*, IATA-kode **BNA**) er en lufthavn i Nashville in den amerikanske delstaten Tennessee. Den ble etablert i 1937 som **Berry Field** og er eid av kommunen gjennom Metropolitan Nashville Airport Authority. Lufthavnen har fire rullebaner, den lengste som er 3.362 meter lang. Flyplassen hadde 9.4 millioner passasjerer i 2011 og har direkteruter til mer enn førti destinasjoner i USA. Den nåværende terminalen ble bygget i 1987. Lufthavnen har en militær seksjon som er base for den 118. flytransportvinge av Tennessee Luftnasjonalgarde. Flyplassen var en hub for American Airlines mellom 1986 og 1995, og er i dag en base for Southwest Airlines.

## Eksterne lenker
*
Strålesystem

Et **strålesystem** er de lyse strekene som strekker seg ut fra nedslagskratre. Disse består av pulverisert materiale som kastes ut ved nedslaget og dannelsen av krateret. Når materialet faller ned igjen blir strålesystemet dannet. Sannsynligvis har flere kratre enn i dag hatt strålesystemer, men disse har blitt mindre fremtredende på grunn av solvinden og på grunn av nedslag fra mindre meteoritter som ved nedslaget har fått det mørke materialet på månens overflate til og kastes opp og dekke over strålesystemet. 

## Referanser
Tirawa (krater)

**Tirawa** er et stort nedslagskrater på saturnmånen Rhea. Krateret ble observert av *[[Voyager 1]]* under dens forbiflyvning av månen, og senere fotografert i detalj av ''Cassini''s banesonde.

Tirawa er 5&nbsp;km dyp enkelte steder ifølge målinger på *Voyager*-bilder, og 360&nbsp;km i diameter.

Krateret har en svak elliptisk ytterkant og en elongert sentral topp som antyder at det ble til etter et skrått nedslag. Tirawa overlapper Mamaldi, et større og mer forringet basseng mot sørvest.

## Referanser
Banaz a Love Story

***Banaz a Love Story*** er en norsk-britisk dokumentarfilm fra 2012, regissert og produsert av Deeyah  med støtte fra Fritt Ord. Filmen forteller om historien om Banaz Mahmod, en ung britisk kurdisk kvinne som i 2006 ble drept av sin familie i et æresdrap. Filmen hadde britiske premiere på Raindance Film Festival i London i september 2012.

Filmen ble i august 2013 nominert til Emmy-prisen for beste utenlandske aktualitets/dokumentarfilm.

## Historien

Banaz ble født i Irak og flyttet til England med familien sin da hun var ti år gammel. I en alder av 17 år ble hun gift med en ti år eldre mann i et arrangert ekteskap. I løpet av noen måneder ble ektemannen voldelig. Banaz gikk til engelsk politi fem ganger før hun ble drept. Banaz søkte skilsmisse og ble forelsket i en mann hun selv valgte, og dette ble årsaken til at hun ble drept av sin egen familie.

*Chief Inspector* Caroline Goode i Metropolitan Police ledet etterforskningen og sikret den første utlevering fra Irak til Storbritannia for to av drapsmenne.

Musikken til *Banaz A Love Story* er komponert av den indiske musikeren og komponisten L. Subramaniam.

## Referanser


## Eksterne lenker
*
Lavrans

**Lavrans** er norsk, færøysk og norrønt mannsnavn med opprinnelse i latinske *Laurentius*. Lars, Lasse og Laura er andre navn med samme bakgrunn. *Lavrans* har færøysk navnedag 10. august.

## Etymologi
*Lavrans* er en norsk, færøysk og norrøn variant av *Lavrants*, som er en norsk og norrøn form av latinske *Laurentius*. Dette navnet betyr «person fra Laurentum». Denne byen i det antikke Italia hadde sannsynligvis blitt navnsatt fra det latinske *laurus* («laurbærtre»). *Lafranz* var en annen norrøn form av navnet.

## Utbredelse
Formen *Lavrants* er kjent brukt i Norge fra 1100-tallet. *Lavrans* var et vanlig navn i Norge i middelalderen. Over 40 forskjellige personer med navnet er nevnt i Regesta Norvegica.

*Lavrans* er i dag et sjeldent navn.

|}

## Kjente personer med navnet
Personene i listen er ordnet kronologisk etter fødselsår.
* St. Lavrans (ca. 230 &ndash; 258), romersk helligkåret skattmester og diakon
* Lavrans Torkjelsson (1400-tallet), rektor ved Oslo katedralskole
* Lavrans Løvlie (f. 1969), norsk industridesigner
* Lavrans Solli (f. 1992), norsk svømmer
* Lavrans Gjønnes, norsk restauratør, kommunikatør og kokebok-redaktør
* Lavrans Haga, norsk skuespiller
* Lavrans Kierulf, norsk politiker
* Lavrants Østtveiten, norsk kveder og komponist

## Annen bruk av navnet
* Lavrans, far til Kristin i romanene om Kristin Lavransdatter av Sigrid Undset, utgitt på 1920-tallet.

## Referanser


## Eksterne lenker
Kraken Mare

**Kraken Mare** er det største kjente sjø på overflaten av saturnmånen Titan. Det ble oppdaget av *[[Cassini-Huygens|Cassini]]*-sonden i 2007 og fikk navnet i 2008 etter Kraken, et legendarisk sjøuhyre. Kraken Mare antas å være den største av en rekke hav og sjøer i Titans nordlige polregioner. Statusen som et hav av hydrokarboner ble identifisert av radarbilder. Bare en liten del av sjøen har blitt kartlagt med radar, men den videre utstrekningen er indikert i synlig lys/infrarøde bilder som indikerer en større vidde. Kraken Mare antas å være tilsvarende i størrelse til Det kaspiske hav.

## Referanser


## Eksterne lenker
* 
* Map of Titan's north pole, based on radar imagery, showing Kraken Mare's location
Bjøråsen kunstgress

**Bjøråsen kunstgress** er en fotballbane med kunstgressdekke og gummispon på Romsås i bydel Grorud i Oslo. Banen er hjemmebane til idrettslaget Romsås Idrettslag og ligger tett på Romsåshallen som også disponeres av idrettslaget.

Like ved banen ligger Bjøråsen skole.

## Eksterne lenker
* Bjøråsen kunstgress på fotball.no
Cassini Regio

**Cassini Regio** er et stort mørkt område som omfatter halvparten av saturnmånen Iapetus' overflate. Området er oppkalt eter Giovanni Cassini, oppdageren av månen. Forskjellen i farge mellom de to halvkulene er slående. Den førende er mørk med innslag av rødbrunt, mens den bakre halvkulen og polene er svært lyse. Fargemønsteret minner om et sfærisk yin og yang-symbol.

Man vet enda ikke hvilket material det er som har gitt dette fargeskiftet hos Cassini Regio. Iapetus lave tetthet peker på at den i første omgang består av is med små mengder av steinmaterialer. Svartningen skulle derfor kunne være et resultat av tidligere kryovulkanisme.
Richard Simmons

**Milton Teagle «Richard» Simmons** (1948–2024) var en amerikansk produsent av slanke- og treningsfilmer. Han promoterte slankeprogrammer gjennom sin *Sweatin' to the Oldies*-serie med aerobicvideoer.

## Referanser


## Eksterne lenker
* 
*
Dikroisme

**Dikroisme** har to relaterte, men forskjellige betydninger innen optikk. Et dikroisk material er enten et som gjør at synlig lys blir delt i distinkte stråler med forskjellige bølgelengder (farger) (må ikke forveksles med dispersjon), *eller* en hvor lysstråler som har forskjellige polariseringer absorberes av ulike mengder.

## Referanser
Bojan Mitic

**Bojan Mitic** (født 27. august 1985) er en sveitsisk handikappet friidrettsutøver, som konkurrerer i sprintløp. Han konkurrerer i klassen T34, som er en av klassene for utøvere med cerebral parese. 

Han er bosatt i Hochdorf, og fikk cerebral parese på grunn av for tidlig fødsel.

## Karriere
Ved Paralympiske sommerleker 2004 i Athen deltok han på 100 og 200 meter. På 100 meter ble han slått ut i innledningsheatet, og fikk niende beste tid totalt. Også på 200 meter ble han slått ut i innledningsheatet, og fikk niende beste tid totalt.

Mitic deltok ved EM i friidrett for handikappede 2005, i Esbo i Finland. Dette var et åpent EM, så også ikke-europeiske land deltok. På 200 meter fikk han nest beste tid i innledningsheatene, med 30,85, og nådde finalen. I finalen ble han imidlertid diskvalifisert. På 4 x 400 meter stafett (T53/54) kom Sveits på 3.-plass, bak USA og Canada, men ble med det beste europeiske lag, og vant EM-gull. 

Ved Paralympiske sommerleker 2012 i London kom han på 4.-plass på 100 meter, med tiden 16,69 sekunder. Dette var 28 hundredeler bak Mohamed Hammadi, som tok bronsen. På 200 meter kom han også på 4.-plass, med tiden 30,35.

## Referanser


## Eksterne lenker
* London 2012 - Bojan Mitic
* London 2012 - Athletics - Men's events (resultater PL 2012)
Termisk rusing

**Termisk rusing** eller **termisk nedsmelting** (engelsk: *thermal runaway*) er en prosess hvor økning i temperatur fører til akselerasjon i frigjørelse av mer energi, som igjen øker temperaturen ytterligere på en måte som kan føre til et destruktivt resultat. Det er et eksempelpå en ukontrollert positiv tilbakekobling.

Det finnes flere eksempler på fenomenet innen kjemi, elektronikk og astrofysikk.

## Batterier
I batterier refererer til en situasjon hvor brann i batteriet frigir oksygen, som så mater brannen slik at temperaturen øker ytterligere.

## Se også

* PTC-varmeelement, type varmeelement med selvregulerende egenskap for å hindre termisk rusing

## Referanser
Pemara pugnans

***Pemara pugnans*** er en sommerfugl som tilhører familien smygere (Hesperiidae). Den er den eneste kjente arten i sin slekt.
## Utseende
En middelsstor, brun smyger. Forvingen har noen små, gule flekker, i alle fall på undersiden.

## Utbredelse
Arten er utbredt i Sørøst-Asia, fra Burma i vest til Java i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Erionotini Distant, 1886 
**************** slekten *[[Pemara]]* Eliot, 1978
***************** *Pemara pugnans* (de Nicéville, 1891)

## Kilder
* Brower, A.V.Z. & Warren, A. (2007) *Pemara* på *Tree of life* http://tolweb.org/Pemara/
* Markku Savela's Lepidoptera and some other life forms: Sjekkliste over artene. Hentet 28.9. 2012.
* ButterflyCircle Checklist - *Pemara pugnans*. Med bilder av arten https://web.archive.org/web/20110101223629/http://www.butterflycircle.com/checklist%20V2/CI/index.php/start-page/startpage/showbutterfly/268

## Eksterne lenker
*
Herbert Lom

**Herbert Lom** (født **Herbert Karel Angelo Kuchacevič ze Schluderpacheru** 11. september 1917 i Praha, død 27. september 2012 i London) var en tsjekkiskfødt skuespiller som flyttet til Storbritannia i 1939. Han hadde en karriere innen film og fjernsyn som strekte seg over 60 år. Han spilte i hovedsak karakterroller, oftest kjeltringer tidlig i karrieren og forretningsfolk de senere årene.

## Filmografi

## Referanser


## Eksterne lenker
* 
* 
* «Herbert Lom: The Odd Fellow» , *The Independent*
* Fotografier og litteratur om Lom
Centre de la sécurité des télécommunications Canada

**Centre de la sécurité des télécommunications Canada** (fransk) eller **Communications Security Establishment Canada** (engelsk) er en canadisk etterretningsorganisasjon.

Organisasjonen ble etablert i 1946 og har signaletterretning som sin hovedbeskjeftigelse.

Administrativt er organisasjonen underlagt Canadas forsvarsminister.

## Eksterne lenker
*
John Cunliffe

**John Arthur Cunliffe** (født 16. juni 1933 i Colne i England, død 20. september 2018 i Ilkley) var en britisk barnebokforfatter. Han er særlig kjent for å ha skapt  Postmann Pat og Rosie & Jim. Cuncliffe vokste opp i Kendal i Cumbria, og landsbyene her gav han inspirasjon til tv-seriene om Postmann Pat. 

## Referanser


## Eksterne lenker
* 
*
Svartavatnet (Modalen)

**Svartavatnet** er en regulert innsjø i Stølsheimen på grensa mellom Modalen og Masfjorden kommuner i Hordaland. Innsjøen har tilsig hovedsakelig fra Skjerjavatnet i øst og Hjortevatnet i nord. Utløpet i sørvest er regulert med to store dammer. Innsjøen er reguleringsmagasin for Vemundsbotn kraftverk.

## Referanser
Ann M. Martin

**Ann Matthews Martin** (født 12 august 1955, fra Princeton, New Jersey) er en amerikansk ungdomsbokforfatter. Før hun ble heltidsforfatter, jobbet hun som lærer og barnebokredaktør. 55 av hennes bøker er utkommet på norsk (95 utgivelser om en inkludert gjenutgivelser). Mange av disse i serien barnevaktklubben (*The Baby-sitters Club*).

## Referanser


## Eksterne lenker
Jack Higgins

**Jack Higgins** er pseudonymet til den britiske spenning- og underholdsforfatteren **Harry Patterson** (født 27. juli 1929, død 9. april 2022). Han skrev mer 60 romaner. Som Higgins har hans thrillere siden gjennombruddet *Ørnen har landet* (1975) har nær samtlige vært bestselgere. *Ørnen har landet* solgte alene nær femti millioner kopier. Flere av hans bøker har blitt filmatisert.

Patterson ble født i Newcastle upon Tyne. Etter at foreldrene ble skilt flyttet han til Belfast i Nord-Irland sammen med sin mor, og vokste opp midt i den religiøse og politiske volden. Først i Belfast og senere i Leeds ble Patterson en vanskelig elev og gikk til sist ut av skolen uten å ha fullført studiene. Han fant et hjem i den britiske hæren, og tjenestegjorde to år ved grensen til Øst-Tyskland på 1950-tallet. Etter hæren vendte han tilbake til utdannelsen og studerte sosiologi ved London School of Economics and Political Science samtidig som han arbeidet som sjåfør og som arbeider. Etter sin akademiske grad arbeidet hans som lærer og begynte å skrive romaner i 1959. Den voksende suksessen til hans første bøker førte til at han til sist ble forfatter på fulltid.

Han bodde på Jersey på Kanaløyene. På 2000-tallet har han skrevet i samarbeid med Justin Richards.

Hans familie omfatter datteren Sarah Patterson som også er forfatter, og som utga romanen *The Distant Summer* i 1976.

## Referanser


## Eksterne lenker
* 
* 
* Jack Higgins' uoffisielle nettsted 
* Jack Higgins Blogg 
* Forfatterens side hos forlaget HarperCollins Publishers
«Trym»-forliset

**«Trym»-forliset** var forliset av det norske fartøyet DS «Trym» i Nordsjøen den 20. januar 1937.

Lasteskipet var på vei fra Kirkenes, via Kopervik, til Middlesbrough i Storbritannia med jernmalm. Like etter at de forlot Norge blåste det opp til storm. Mannskapet hadde i noen dager hatt problemer med manøvreringen og 18. januar knakk en av rorboltene på styrbord side, noe som førte til at de mistet kontrollen over fartøyet. Det begynte like etter å ta inn vann gjennom en flenge i skroget og de så seg nødt til å sende ut nødsignaler ved telegrafi. Det norske passasjerskipet MS «Venus» kom til unnsetning og etter over et døgn ved havaristen klarte besetningen på «Venus» å redde samtlige av besetningen på «Trym». Først og fremst fordi lettmatros Perry Opsahl klarte å svømme over fra havaristen til «Venus» sin livbåt med en line. Seks av mannskapet ble reddet av livbåten, og etter at vinden avtok noe ble resten firt over fra «Trym» til «Venus» via en trosse.

Opsahl fra «Trym» og de av besetningen på MS «Venus» som deltok direkte i redningsaksjonen ble tildelt medaljen for edel dåd. Førstestyrmann Brynjulf Bjarnir og ni besetningsmedlemmer ble den 6. februar 1937 tildelt Kongens fortjenstmedalje i gull. Redningsaksjonen ble bredt dekket i media, både med avisartikler, omtale i radio og bøker. Kystradiostasjonene i Wick i Skottland og på Utsira deltok i redningsaksjonen.

## Referanser

 


## Litteratur
* Christian Gierløff, *Stormen i nordsjøen*, Gyldendal, 1937 (Ebok fra bokhylla.no)

## Eksterne lenker
* «Redningsaksjonen som aldri blir glemt», artikkel fra NRK 20. januar 2017
* Redningsmedaljer tildelt Perry Kasper Opsal, Ålesund, i forbindelse med "Tryms forlis i Nordsjøen 20.1.1937 hos Stiftinga Sunnmøre Museum
* Diplomet for "Edel dåd" tildelt Perry Kasper Opsal, Ålesund, i forbindelse med "Tryms forlis i Nordsjøen 20.1.1937 hos Stiftinga Sunnmøre Museum
Skeive skiver

***Skeive skiver*** er et norsk musikkprogram med Rune Halland som gikk på ulike radiokanaler i drøyt 20 år. Programmet var stort sett begrenset til spilling av rock'n'roll og gammelpop fra 1950- og 1960-tallet, alt hentet fra Hallands private platesamling. Programmet gikk på NRK 1981-1993, på P4 1993-2000 og ble etter den tid sendt på ulike lokalradioer i noen år.

Runa Halland har også utgitt flere CD-plater med sine favorittlåter.

## Bakgrunn
Svein-Erik Lundby og Rune Halland var programledere for en liten radioserie på NRK med tittelen *På ville veier*. Der spilte de utelukkende noveltysanger som «Paralyzed» med the Legendary Stardust Cowboy og andre lignende skiver fra 1950- og 1960-årene. Da Lundby og Halland fikk gjennomslag for et program som skulle spille *gammelpop og rock'n'roll*, måtte de prøve å komme opp med et fengende navn. Det var NRKs kulturjournalist Lisa Strindberg som foreslo *Skeive skiver*. Programmet kom i gang, og helt fra begynnelsen var det utelukkende Hallands platesamling ble spilt. Etter en tid sluttet Lundby. Halland fortsatte som programleder på egen hånd.

Da andre utesteder startet med å arrangere *Skeive skiver*-kvelder og andre disc jockeyer startet med å reklamere for at de spilte skeive skiver, tok Halland patent på navnet.

Det ble etablert en Facebook-gruppe *Skeive skiver tilbake på radio med Rune Halland*.

*Skeive skiver ved Rune Halland* er også en spalte i bladet *Blues News*.

## CD-plater
Rune Halland har også valgt ut sangene i en serie på fire CD-plater.

*1999: *Rune Halland presenterer Skeive Skiver* (Arcade 9100201)
*1999: *Rune Halland presenterer Skeive Skiver 2* (Arcade 9100211)
*2000: *Rune Halland presenterer Skeive (sommer) Skiver - Skeive skiver 3* (Arcade 9100225)
*2001: *Rune Halland presenterer Skeive Skiver 4* (Arcade 9100237)

## Kilder
*Rune Halland (30. september 2012)

## Referanser
Herman Santiago

**Herman Santiago**  (født 18. februar 1941 i San Juan i Puerto Rico) er en USA-amerikansk sanger og låtskriver, mest kjent som en av grunnleggerne av gruppa the Teenagers og som medskaper av slageren «Why Do Fools Fall In Love».

## Oppvekst

Santiago blei født på Puerto Rico, men vokste opp på Manhattan i New York. Sammen med tre kamerater, Jimmy Merchant, Joe Negroni og Sherman Garnes, danna han ei vokalgruppe som sang på gatehjørnene i nabolaget. Gruppa gikk under skiftende navn, the Ermines, the Coupe de Villes og the Premiers. I 1955 tok den tolvårige Frankie Lymon fra samme nabolag kontakt med dem etter en skolekonsert. Han fikk innpass i gruppa som førstetenor, mens Santiago sang førstestemmen. Seinere det året fikk de kontakt med plateprodusenten George Goldner, som gav gruppa kontrakt under det nye navnet the Teenagers.

## The Teenagers

Den første låten gruppa spilte inn, var «Why Do Fools Fall in Love». Det blei imidlertid Lymon som sang førstestemmen ved innspillinga. Det er gitt flere forklaringer på dette: ei er at Santiago kom for seint, ei annen at han hadde sår hals, og ei tredje at produsenten likte Lymons stemme best. Etter dette var det imidlertid tydelig at Lymon både var den mest talentfulle og den med best publikumstekke. Han fortsatte derfor som førstesanger og gruppas navn blei raskt til Frankie Lymon & the Teenagers.

Plata kom ut i januar 1956 og blei en storslager både i USA og Storbritannia. Det påfølgende året kom nye plater i rask rekkefølge, og flere av dem oppnådde gode listeplasseringer. Gruppa reiste på suksessfulle turneer, og den var med i filmen *Rock, Rock, Rock*.
 
I 1957 forlot Lymon the Teenagers. Gruppa fortsatte uten ham og spilte inn en del plater med varierende førstesangere, men uten særlig suksess. Den eksisterer fortsatt og opptrer under navnet *(Frankie Lymon’s) Legendary Teenagers*. Tre av de opprinnelige medlemmene er gått bort, men Santiago og Merchant er fortsatt med.

Frankie Lymon and the Teenagers (med originalbesetning) blei i 1993 innvalgt i Rock and Roll Hall of Fame og i 2000 i Vocal Group Hall of Fame.

## Tvist om opphavsrett

Frankie Lymon var gift tre ganger. Ved alle ekteskapa hefta det juridiske mangler. Spørsmålet om hvem som var hans rette arving, blei aktualisert på 1980-tallet da Diana Ross hadde stor suksess med «Why Do Fools Fall in Love». I denne sammenheng kom det også opp en sak om hvem som hadde skrevet sangen. Den første utgaven oppgav Lymon, Santiago og produsenten Goldner i fellesskap. På seinere utgaver var Santiago tatt vekk. Goldner solgte seinere sitt plateselskap til Morris Levy, hvorpå denne etter hvert blei registrert som opphavsperson ved sida av Lymon. I 1987 gikk Santiago og Merchant til sak mot Levy om rettighetene til sangen. De fikk først medhold, men denne avgjørelsen blei omgjort av en høyere rettsinstans på grunn av foreldelsesregler.

## Referanser
Pseudokerana fulgur

***Pseudokerana fulgur*** er en sommerfugl som tilhører familien smygere (Hesperiidae). Den er den eneste kjente arten i sin slekt.

## Utseende
En middelsstor, brun smyger med et stort, oransje felt på forvingen. Dette når ned til bakkanten hos hannen, men ikke hos hunnen.

## Utbredelse
Arten er utbredt i Sørøst-Asia, der den er kjent fra Thailand, Malaysia og Sumatra.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807 
*************** Slektsgruppen Erionotini Distant, 1886 
**************** slekten *[[Pseudokerana]]* Eliot, 1978
***************** *Pseudokerana fulgur* (de Nicéville, 1894)

## Kilder
* Brower, A.V.Z. & Warren, A. (2007) *Pseudokerana* på *Tree of life* http://tolweb.org/Pseudokerana_fulgur/
* Markku Savela's Lepidoptera and some other life forms: Sjekkliste over artene. Hentet 28.9. 2012.

## Eksterne lenker
* 
* Bilde av arten
Bøylefoss bru

**Bøylefoss bru** er en jernbanebro på Bøylefoss i Froland, bygget i 1910.

Brua er 73 meter lang steinhvelvbru, og krysser Nidelva rett ovenfor Bøylefoss kraftverk. Den har en fri spennvidde på 40 meter, og det tok 1 1/2 år å bygge den. Over brua går Arendalsbanen, og brua er den største på denne banen. Stasjonen («Bøylefoss bru») hadde kanskje en av landets mest interessante plasseringer da den lå i den ene enden av Bøylefoss bru. I den andre enden går sporet inn i en tunnel. Stasjonen åpnet 1. august 1911 og var betjent frem til 1966. Den ble nedlagt i 1997. Bygningen inneholdt kontor, pakkhus, postkontor og venterom. Bygningen står fremdeles (2022).

## Arendalsbanen
Kilometrering refererer til Oslo

|}

## Referanser
Buddy Hackett

**Leonard Hacker**, kjent som **Buddy Hackett**, (1924–2003) var en amerikansk skuespiller og komiker.

Hackett ble tildelt en stjerne på Hollywood Walk of Fame i 1998. Han fikk tre barn med sin kone Sherry Cohen, som han giftet seg med i 1955. Sønnen Sandy Zade fulgte i farens fotspor og ble komiker og skuespiller.

## Filmografi
* : *[[Hjerter i jazztakt]]* (*Walking My Baby Back Home*) – Blimp Edwards
* : *[[Unna for brannmenn]]* (*Fireman Save My Child*) – Smokey Hinkle
* : *Stanley* – Stanley Peck (TV-serie)
* : *[[Guds lille åker]]* (*God's Little Acre*) – Pluto Swint, Sheriff Candidate
* : *[[Glade gaster]]* (*All Hands on Deck*) – Shrieking Eagle Garfield
* 1961: *[[Everything's Ducky]]* – Seaman Admiral John Paul «Ad» Jones
* : *[[The Music Man]]* – Marcellus Washburn
* 1962: *[[Brødrene Grimms eventyrlige verden]]* (*The Wonderful World of the Brothers Grimm*) – Hans
* : *[[For en gal, gal, gal, gal verden]]* (*It's a Mad, Mad, Mad, Mad World*) – Benjy Benjamin
* : *[[Muscle Beach Party]]* – S.Z. Matts
* 1964: *[[The Golden Head]]* – Lionel Pack
* : *[[På to hjul i svingen]]* (*The Love Bug*) – Tennessee Steinmetz
* : *[[Marshall uten stjerne]]* (*The Good Guys and the Bad Guys*) – Ed (ukreditert)
* : *[[Hjelp, vi går til filmen]]* (*Loose Shoes*) – Seg selv
* 1978: *Bud and Lou* – Lou Costello
* : *[[Jack Frost (1979)|Jack Frost]]* – Pardon-Me-Pete (stemme)
* : *[[Babe]]* (*Hey Babe!*) – Sammy Cohen
* : *[[Skrudd]]* (*Scrooged*) – Scrooge
* : *[[Den lille havfruen (film)|Den lille havfruen]]* (*The Little Mermaid*) – Scuttle (stemme)
* : *[[Paulie]]* – Artie
* : *[[Action (TV-serie)|Action]]* – Lonnie Dragon (TV-serie)
* : *[[Den lille havfruen II – Havets hemmelighet]]* (*The Little Mermaid II: Return to the Sea*) – Scuttle (stemme)

## Referanser


## Eksterne lenker
* 
* 
*
Laura Lee Hope

**Laura Lee Hope** er et pseudonym benyttet av Stratemeyersyndikatet i barnebokserien Bobseybarna. Laura Lee Hope ble første gang benyttet som forfatternavn i 1904 og de egentlige skribentene i serien har vært Edward Stratemeyer, Howard og Lilian Garis, Elizabeth Ward, Harriet (Stratemeyer) Adams, Andrew E. Svenson, June M. Dunn, Grace Grote og Nancy Axelrad.

## Eksterne lenker
*
Borbo

* Se systematisk inndeling

***Borbo*** er en slekt av sommerfugler som tilhører familien smygere (Hesperiidae). Slekten omfatter 21 arter.

## Utseende
Middelsstore (vingespenn 30-40 millimeter), nokså kraftige, litt smalvingede smygere. På farge er de enten ensfarget brune, eller vingene har små, lyse flekker.

## Levevis
Larvene lever på gress eller andre enfrøbladete planter.
Noen *Borbo*-arter kan gjøre skade på sukkerrør, og kan også leve på andre matplanter som mais og hirse.

## Utbredelse
De fleste av artene lever i Afrika, men det finnes én art i Europa og noen i Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Baorini Doherty, 1886 – 11 slekter. 
**************** Slekten *Borbo* Evans, 1949 - 21 arter, de fleste i Afrika, men også i Europa og Asia. Én europeisk art
***************** *[[Borbo binga]]* (Evans, 1937)
***************** *[[Borbo borbonica]]* (Boisduval, 1833) - eneste arten som forekommer i Europa
***************** *[[Borbo chagwa]]* (Evans, 1937)
***************** *[[Borbo cinnara]]* (Wallace, 1866)
***************** *[[Borbo detecta]]* (Trimen, 1893)
***************** *[[Borbo fallax]]* (Gaede, 1916)
***************** *[[Borbo fanta]]* (Evans, 1937)
***************** *[[Borbo fatuellus]]* (Hopffer, 1855)
***************** *[[Borbo ferruginea]]* (Aurivillius, 1925)
***************** *[[Borbo gemella]]* (Mabille, 1884)
***************** *[[Borbo havei]]* (Boisduval, 1833)
***************** *[[Borbo holtzii]]* (Plötz, 1883)
***************** *[[Borbo impar]]* (Mabille, 1883)
***************** *[[Borbo kaka]]* (Evans, 1938)
***************** *[[Borbo liana]]* (Evans, 1937)
***************** *[[Borbo lugens]]* (Hopffer, 1855)
***************** *[[Borbo micans]]* (Holland, 1896)
***************** *[[Borbo perobscura]]* (Druce, 1912)
***************** ? *[[Borbo philippina]]*
***************** *[[Borbo ratek]]* (Boisduval, 1833)
***************** *[[Borbo sirena]]* (Evans, 1937)
***************** ? *[[Borbo toshieae]]* Maruyama, 1991

## Kilder
* Brower, A.V.Z. & Warren, A. (2007) *Borbo* på *Tree of life* http://tolweb.org/Borbo/
* Markku Savela's Lepidoptera and some other life forms: Sjekkliste over artene. Hentet 19.6. 2012.
## Eksterne lenker
*
Polytremis

* Se systematisk inndeling

***Polytremis*** er en slekt av sommerfugler som tilhører familien smygere (Hesperiidae). Slekten omfatter 17 arter.

## Utseende
Middelsstore (vingespenn 35-40 millimeter), brune smygere med noen små, hvite flekker på forvingene.

## Levevis
Larvene lever på gress eller andre enfrøbladete planter.

## Utbredelse
Slekten er utbredt i Sørøst- og Øst-Asia, med flest arter i det sørlige Kina.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Baorini Doherty, 1886 – 11 slekter. 
**************** Slekten *Polytremis* Mabille, 1904 - 19 arter
***************** *[[Polytremis annama]]* Evans, 1937
***************** *[[Polytremis caerulescens]]* (Mabille, 1876)
***************** *[[Polytremis choui]]* Huang, 1994
***************** *[[Polytremis discreta]]* (Elwes & Edwards, 1897)
***************** *[[Polytremis eltola]]* (Hewitson, 1869)
***************** *[[Polytremis flavinerva]]* Chou & Zhou, 1994
***************** *[[Polytremis gigantea]]* Tsukiyama, Chiba & Fujioka, 1997
***************** *[[Polytremis gotama]]* Sugiyama, 1999
***************** *[[Polytremis kiraizana]]* (Sonan, 1938) 
***************** *[[Polytremis lubricans]]* (Herrich-Schäffer, 1869) 
***************** *[[Polytremis matsuii]]* Sugiyama, 1999 
***************** *[[Polytremis mencia]]* (Moore, 1877) 
***************** *[[Polytremis micropunctata]]* Huang, 2003 
***************** *[[Polytremis minuta]]* (Evans, 1926) 
***************** *[[Polytremis nascens]]* (Leech, 1893) 
***************** *[[Polytremis pellucida]]* (Murray, 1875) 
***************** *[[Polytremis suprema]]* Sugiyama, 1999 
***************** *[[Polytremis theca]]* (Evans, 1937) 
***************** *[[Polytremis zina]]* (Evans, 1932)

## Kilder
* Brower, A.V.Z. & Warren, A. (2007) *Polytremis* på *Tree of life* http://tolweb.org/Polytremis/
* Markku Savela's Lepidoptera and some other life forms: Sjekkliste over artene. Hentet 30.9. 2012.

## Eksterne lenker
*
Caltoris

* Se systematisk inndeling

***Caltoris*** er en slekt av sommerfugler som tilhører familien smygere (Hesperiidae). Slekten omfatter 19 arter.

## Utseende
Middelsstore (vingespenn 40-45 millimeter), brune smygere med noen små, hvite flekker på forvingene. Noen arter har spredte, metallisk blå skjell ved vingeroten.

## Levevis
Larvene lever på gress eller andre enfrøbladete planter, særlig på bambus.

## Utbredelse
Slekten er utbredt i Sørøst-Asia.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Gruppen dagsommerfugler, Rhopalocera
************ Overfamilien Hesperioidea – nå regner man vanligvis bare med én familie
************* Familien **smygere**, Hesperiidae
************** Underfamilien Hesperiinae Latreille, 1807
*************** Slektsgruppen Baorini Doherty, 1886 – 11 slekter. 
**************** Slekten *Caltoris* Swinhoe, 1893 - 19 arter, Sørøst-Asia
***************** *[[Caltoris aurociliata]]* (Elwes & Edwards, 1897)
***************** *[[Caltoris beraka]]* (Plötz, 1885)
***************** *[[Caltoris boisduvalii]]* (C. & R. Felder, 1867)
***************** *[[Caltoris bromus]]* (Leech, 1894)
***************** *[[Caltoris brunnea]]* (Snellen, 1876)
***************** *[[Caltoris cahira]]* (Moore, 1877)
***************** *[[Caltoris canaraica]]* (Moore, 1884)
***************** *[[Caltoris confusa]]* (Evans, 1932)
***************** *[[Caltoris cormasa]]* (Hewitson, 1876)
***************** *[[Caltoris kumara]]* (Moore, 1878)
***************** *[[Caltoris malaya]]* (Evans, 1926)
***************** *[[Caltoris mehavagga]]* (Frühstorfer, 1911)
***************** *[[Caltoris nirwana]]* (Plötz, 1882)
***************** *[[Caltoris philippina]]* (Herrich-Schäffer, 1869)
***************** *[[Caltoris plebeia]]* (de Nicéville, 1887)
***************** *[[Caltoris septentrionalis]]* Koiwaya, 1996
***************** *[[Caltoris tenuis]]* (Evans, 1932)
***************** *[[Caltoris tulsi]]* (de Nicéville, 1884)

## Kilder
* Brower, A.V.Z. & Warren, A. (2007) *Caltoris* på *Tree of life* http://tolweb.org/Caltoris/
* Markku Savela's Lepidoptera and some other life forms: Sjekkliste over artene. Hentet 19.6. 2012.

## Eksterne lenker
*
L. Sprague de Camp

**Lyon Sprague de Camp** (født 27. november 1907 i New York, død 6. november 2000) var en amerikansk forfatter kjent for sine bøker i sjangeren fantastisk litteratur og science fiction. Han utgav også biografier forfatterne  Robert E. Howard og H. P. Lovecraft. I løpet av 60 år som skribent skrev han over 100 bøker.

De Camp var utdannet flyingeniør og tok bachelorgrad ved California Institute of Technology. Han tok mastergrad på Stevens Institute of Technology i 1933. Han var også en ekspert på patenter. 
Under Andre verdenskrig tjenestegjorde han i marinen og ble her kjent med forfatterne Robert A. Heinlein og Isaac Asimov.

De Camp skrev mange romaner i sjangeren heroisk fantacy. Han tok på seg oppgaven med å fullførte bøker i Conan-serien som var ufullendt ved Robert E. Howards død. Den første av hans bøker som ble oversatt til norsk var den illustrerte tekonologhistorieboka *Maskiner: fra vannhjulet til atomreaktoren* som ble utgitt 1961. Utover denne, er kun Conan-serien oversatt.

De Camp var skeptiker, og kritiker av tro på overnaturlig forklaringer. Han hadde en sterk interesse for teknologi- og vitenskapshistorie samt vitenskapsfilosofi. I 1947 skrev han The Evolution of Naval Weapons, som ble publisert av det amerikanske Marinedepartementet.

## Referanser


## Eksterne lenker
* 
* 
* 
*